[{"text_idx": "#000013", "text": "Nid yw dyfeisio cynhyrchion electronig newydd neu ymchwilio i blanhigion - y tu mewn a'r tu allan - yr hyn y bydd y rhan fwyaf o ferched yn eu harddegau yn ei wneud ar foreau Sadwrn."}, {"text_idx": "#000016", "text": "Yn ystod y rhaglen chwe wythnos, treuliodd y genethod pedair ar ddeg oed eu boreau Sadwrn yn darganfod mwy am wyddoniaeth, peirianneg a thechnoleg, a hynny mewn awyrgylch llawn hwyl a gwybodaeth."}, {"text_idx": "#000017", "text": "Cynhaliwyd y gweithdai yn y Brifysgol, ac roeddent yn ymdrin ag amrywiaeth o destunau, gyda'r amcan o annog y genethod i barhau gydag astudio pynciau STEM yn y dyfodol. Dyma rai o\u2019r gweithdai: Electroneg Ymhobman (Ysgol Peirianneg Electronig); Archwilio planhigion y tu mewn a\u2019r tu allan (Ysgol Gwyddorau Biolegol); Cregyn: tlysau prydferth ynteu anifeiliaid rhyfeddol? (Ysgol y Gwyddorau Eigion); Chwarae Ditectif i Ddatrys Troseddau yn erbyn Bywyd Gwyllt (Ysgol Gwyddorau Biolegol); a Mae\u2019n rhyfel ar y lan greigiog! (Ysgol y Gwyddorau Eigion)."}, {"text_idx": "#000018", "text": "Efa Gwen Evans, o Ysgol Dyffryn Nantlle, Penygroes.Daeth y rhaglen i ben gydag ymweliad a\u0302 safle Magnox yn yr Wylfa, a drefnwyd gan Gyrfa Cymru. Yn ogystal a\u0302 thaith i\u2019r orsaf bw\u0302er a drefnwyd gan Magnox Cyf, cymerodd y genethod ran mewn gweithgareddau adeiladu ti\u0302m, a bu iddynt gyfarfod a\u0302 pheirianwyr sy'n ferched, ac yn clywed am eu llwybrau gyrfaol a'u profiadau."}, {"text_idx": "#000019", "text": "\u201cRydym ni'n falch iawn o fod wedi gallu cynnig y gweithdai hyn am y drydedd flwyddyn yn olynol\", meddai Carys Roberts, Pennaeth Recriwtio Myfyrwyr ym Mhrifysgol Bangor."}, {"text_idx": "#000020", "text": "\u201cMae'r ffaith bod cymaint mwy wedi rhoi eu henwau i lawr ar gyfer y cwrs nag yr oedd lle iddynt yn dangos bod Clwb Sadwrn Darganfod Gwyddoniaeth Prifysgol Bangor yn cael ei weld gan ddisgyblion, ysgolion a rhieni fel profiad addysgol gwerth chweil a difyr i'r rhai hynny sy'n ddigon ffodus i gael cymryd rhan."}, {"text_idx": "#000021", "text": "ar y chwith, Stephanie Griffith a Lucy Kelly o Ysgol Syr Thomas Jones, Amlwch efo Megan Pritchard a Caitlin Lamb, o Ysgol Brynrefail, Llanrug a Mentor y Grw\u0302p, Ffion Morris yn ystod eu hymweliad a\u0302 safle Magnox Ltd site yn Wylfa.\u201cBu'r merched yn cymryd rhan mewn nifer o wahanol weithgareddau a phrofiadau i ddangos iddynt yr ystod o gyrsiau a gyrfaoedd sydd i\u2019w cael mewn gwyddoniaeth. \"Gobeithio y bydd y genethod i gyd wedi eu hysbrydoli gymaint gan yr hyn buont yn ei wneud ar y rhaglen Darganfod Gwyddoniaeth ac yn awyddus i barhau i astudio gwyddoniaeth yn y dyfodol.\""}]